
ΔΕΛΤΙΟ ΤΥΠΟΥ
58ης Γενικής Συνέλευσης του Ε.Ο.Α.Ε.Ν.


Με απόλυτη επιτυχία ολοκληρώθηκαν οι εργασίες της 58ης Γενικής Συνέλευσης του Επιμελητηριακού Ομίλου Ανάπτυξης Ελληνικών Νησιών (Ε.Ο.Α.Ε.Ν)., που πραγματοποιήθηκαν στην Θάσο, στις  29 και 30 Μαΐου 2026, σε συνεργασία με το  ΕπιμελητήριοΚαβάλας.

Την 1η ημέρα των εργασιών τους συνέδρους καλωσόρισαν ο Πρόεδρος του Ε.Ο.Α.Ε.Ν. κ. Ιωάννης Βουτσινάς και ο Πρόεδρος του Επιμελητηρίου Καβάλαςκ. Ιωάννης Παναγιωτίδης. Από το Δ.Σ. του Ε.Ο.Α.Ε.Ν. συμμετείχαν ο Α΄ Αντιπρόεδρος κ. Παναγιώτης Τατάκης, ο Β΄ Αντιπρόεδρος κ. Ιάκωβος Κονταράτος ο Οικονομικός Επόπτης κ. Φιλήμων Μπαμιεδάκης, και τα μέλη κ.κ. Νίκος Ρεϊζάκης, Χρήστος Λαβράνος, Νικήτας Μαρτυγάκης και Μιχαήλ Πρωτοψάλτης.

Στην συνεδρίαση της Παρασκευής 29/05/2026 που Προέδρευσε ο Α΄ Αντιπρόεδρος κ. Παναγιώτης Τατάκης, τα μέλη της Γενικής Συνέλευσης ενέκριναν τον διοικητικό απολογισμό έτους 2025, καθώς και τον απολογισμό εσόδων-εξόδων 2025, και ενημερώθηκαν για την πορεία υλοποίησης έργου «Ενεργητικές πολιτικές και στοχευμένο πρόγραμμα κατάρτισης πιστοποίησης για την προώθηση των ανέργων στην απασχόληση στον τομέα του Food & Beverage Management» καθώς και του έργου «Αναβάθμιση ικανοτήτων για την Ψηφιακή Οικονομία και Κοινωνία». Τέλος ορίστηκε η Κέρκυρα ως τόπος διεξαγωγής της επόμενης Γ.Σ του Φορέα.

Στο χαιρετισμό του ο Πρόεδρος του Ε.Ο.Α.Ε.Ν. κ. Ιωάννης Βουτσινάς ανέφερε μεταξύ άλλων ότι ο ΕΟΑΕΝ, με τη στήριξη της ΚΕΕΕ, θα συνεχίσει να είναι η ισχυρή, ενιαία και απαιτητική φωνή της νησιωτικής επιχειρηματικότητας. Θα διεκδικεί, θα προτείνει, θα συνεργάζεται. Και θα παραμείνει η γέφυρα που ενώνει την τοπική κοινωνία του κάθε νησιού με τον εθνικό σχεδιασμό και την ευρωπαϊκή προοπτική.

Την δεύτερη ημέρα Σάββατο 30 Μαΐου  πραγματοποιήθηκε το 2ο μέρος της 58ης Γ.Σ. του ΕΟΑΕΝ.  Στις εργασίες συμμετείχαν Πρόεδροι και μέλη των Διοικήσεων από τα Νησιωτικά Επιμελητήρια της Ελλάδας. 
Στην ομιλία του ο κ. Ιωάννης Βουτσινάς με την διπλή ιδιότητα του ως Πρόεδρος του Ε.Ο.Α.Ε.Ν. και Πρόεδρος της Κ.Ε.Ε.Ε., μίλησε για τα ζητήματα που απασχολούν τις νησιωτικές επιχειρήσεις, για όσα έχει ήδη πετύχει η Κ.Ε.Ε.Ε. αυτόν τον χρόνο, και για όσα παλεύει να πετύχει. Κλείνοντας δεσμεύτηκε ότι η διπλή ευθύνη ως Ε.Ο.Α.Ε.Ν. και ως Κ.Ε.Ε.Ε. θα αξιοποιηθεί στο ακέραιο: για να ενισχυθεί η φωνή των νησιών, για να υπάρξει ενιαίο και ισχυρό πλαίσιο πολιτικών νησιωτικότητας, για να γίνει η νησιωτική επιχειρηματικότητα όχι ευάλωτη, αλλά πυλώνας ανάπτυξης.

Βασικοί ομιλητές ήταν ο Παναγιώτης Αρχοντής, Αντιπεριφερειάρχης Τουρισμού και Διαπεριφερειακών Συνεργασιών, ο οποίος παρουσίασε το θέμα: «Ο στρατηγικός σχεδιασμός για την τουριστική ανάπτυξη της περιφέρειας Ανατολικής Μακεδονίας Θράκης και των νήσων της». Ο Αντιδήμαρχος Θάσου κ. Ιωάννης Μαρκιανός που μίλησε για την τοπική ανάπτυξη και τις υποδομές, ο Πρόεδρος Συνδέσμου Επιχειρήσεων Μαρμάρου Μακεδονίας – Θράκης που ανέπτυξε το θέμα « Μάρμαρο Θάσου: Το παρελθόν που χτίζει το αύριο». Για τον τουρισμό και την επιχειρηματικότητα στην Θάσο μίλησε ο κ. Μαργαρίτης Μπαμπατζίκος, Πρόεδρος Ξενοδόχων Θάσου και ο κ. Παρασκευάς Φραντζέσκος, Πρόεδρος Ε.Ε.ΣΥ.Μ. έκανε παρουσίαση με θέμα: «Ε.Ε.ΣΥ.Μ.-Μεταφορές-Ακτοπλοϊκές Συνδέσεις».

Στη συνέχεια αναπτύχθηκαν τα θέματα: «Αξιοποίηση των νέων Προσκλήσεων του προγράμματος LEADER ΣΣ ΚΑΠ 2023-2027 για τα νησιά μας» και «Οι αναπτυξιακές εταιρίες ΟΤΑ σε σχέση με τον νέο κώδικα τοπικής αυτοδιοίκησης» με τον κ. Φώτη Κόττη τ. Γενικό Γραμματέα Ε.Ο.Α.Ε.Ν., τ. Πρόεδρο Επιμελητηρίου Ζακύνθου και Σύμβουλο Ανάπτυξης και τον κ. Μιχάλη Σκορδά, Πρόεδρο Ελληνικού Δικτύου LEADER και Γενικό Διευθυντή Αναπτυξιακής Καβάλας Α.Ε. Ιδιαίτερο ενδιαφέρον είχε η αναλυτική παρουσίαση για τα θέματα των Αναπτυξιακών Εταιριών και την εμπειρία της ΕΤΑΛ Α.Ε. που έκανε ο Πρόεδρος Επιμελητηρίου Λέσβου και Α΄ Αντιπρόεδρος Ε.Ο.Α.Ε.Ν., κ. Παναγιώτης Τατάκης.

Στο κλείσιμο των εργασιών έγινε συζήτηση Στρογγυλής Τραπέζης με θέμα «Θάσος-Σαμοθράκη-Αμουλιανή: Παρόν και Μέλλον» και ομιλητές τον κ. Αναστάσιο Μπίλια, Πρόεδρο Τουριστικού Τμ. Επιμελητηρίου Καβάλας και Πρόεδρο Σωματείων Επαγγελματιών Θάσου, την κα Θωμαή Λουλούδη, Πρόεδρο Πανθασιακού Σωματείου Θάσου, τον κ. Παναγιώτη Πρίπο , Πρόεδρο Τουριστικού Τμ. Επιμελητηρίου Έβρου και τον κ. Νικήτα Μαρτυγάκη, Μέλος Δ.Σ. Επιμελητηρίου Χαλκιδικής, Μέλος Δ.Σ. Ε.Ο.Α.Ε.Ν. και  Πρόεδρο Αναπτυξιακού
Συλλόγου Αμουλιανής. 

